OBRAZLOŽENJE PRIJEDLOGA NACRTA AKTA

Sukladno članku 11. Zakona o pravu na pristup informacijama („Narodne novine“ broj 25/13, 85/15 i 69/22), Općina Brckovljani provodi savjetovanje sa zainteresiranom javnošću o Nacrtu prijedloga Izmjena i dopuna Pravilnika o provedbi postupaka jednostavne nabave.

Važeći Pravilnik o provedbi postupaka jednostavne nabave potrebno je uskladiti sa Zakonom o izmjenama i dopunama Zakona o javnoj nabavi („Narodne novine“ broj 48/26), u dijelu odredbi o pravnoj zaštiti i sukladno uputi Ministarstva gospodarstva, Uprava za politiku javne nabave.

Nacrtom Izmjena i dopuna Pravilnika detaljnije se uređuju:

· pravna zaštita putem instituta prigovora,

Radi osiguravanja zakonitosti i integriteta postupaka jednostavne nabave uređuje se područje pravne zaštite gospodarskih subjekata kroz mogućnost izjavljivanja prigovora putem EOJN RH.

Savjetovanje sa zainteresiranom javnošću provodi se radi upoznavanja javnosti s predloženim rješenjima te prikupljanja mišljenja, prijedloga i primjedbi u svrhu eventualnog dodatnog unaprjeđenja teksta Pravilnika prije njegova upućivanja u proceduru donošenja. Savjetovanje se provodi u trajanju kraćem od 30 dana jer je potrebno sukladno uputi Ministarstva gospodarstva otkloniti nedostatke sukladno članku 80. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15, 123/17, 98/19 i 144/20).


